Diari Oficial de la Generalitat Valenciana


Sumari del DOGV 3624, del 12-11-1999 (1999/9492)

ORDRE d'11 d'octubre de 1999, de la Conselleria de Sanitat, per la qual convoca tres beques per a la realització de pràctiques professionals d'informàtica a la Conselleria de Sanitat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3624

Data del DOGV
:   12-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9492


Data del document
:   11-10-1999

Organisme emissor
:   Conselleria de Sanitat

Tipus de document
:   Ordre

Descriptors 

:   * informàtica
    * ajuda pública
    * suport econòmic
    * assignació per estudis
    * professió de la informàtica

ORDRE d'11 d'octubre de 1999, de la Conselleria de Sanitat, per la qual convoca tres beques per a la realització de pràctiques professionals d'informàtica a la Conselleria de Sanitat. [1999/X9492]
  
La Conselleria de Sanitat, en el marc de la política dirigida a la millora i l'especialització d'estudiants universitaris, convoca la concessió de tres beques per a l'accés a la realització de pràctiques professionals, en les seues diferents especialitats, dins de l'àmbit de la informàtica sanitària.
  
Fent ús de les facultats que em confereixen el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons que estableix el Decret 108/1992, de 6 de juliol, de la Generalitat Valenciana, pel qual regula la concessió de beques,
  
ORDENE
  
Article 1
  
Convocar un concurs públic per a la concessió de tres beques per a la realització de pràctiques professionals d'informàtica en l'Àrea d'Informàtica de la Conselleria de Sanitat.
  
Article 2
  
Aprovar les bases que han de regir la convocatòria, que s'adjunten com a annex I de la present ordre
  
Article 3
  
La dotació econòmica es pagarà amb càrrec a l'aplicació 83.47.717.59, línia 407/000/2000 de la Llei de Pressupostos de la Generalitat Valenciana, per un import total màxim d'1.320.000 pessetes per a cada una de les beques convocades.
  
Article 4
  
La present ordre vigirà el mateix dia que es publique en el Diari Oficial de la Generalitat Valenciana.
  
Article 5
  
Contra la present ordre, que exhaureix la via administrativa, podrà interposar-se recurs contenciós administratiu, segons que preveu l'article 58 de la Llei de Règim Jurídic de les Administracions Públiques i del Procediment Administratiu Comú, de 27 de desembre de 1956, dins del termini de dos mesos comptador des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Sanitat, conformement amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 11 d'octubre de 1999
  
El conseller de Sanitat,
  
JOSÉ EMILIO CERVERA CARDONA
  
Annex I
  
Bases de la convocatòria per a la concessió de tres beques per a la realització de pràctiques professionals d'informàtica en l'Àrea d'Informàtica de la Conselleria de Sanitat.
  
Primera. Objecte
  
Les beques tenen com a finalitat la formació complementària a través de la intervenció de les persones becades en determinats projectes informàtics que s'esmenten en l'annex III, que du a terme l'Àrea d'Informàtica de la Conselleria de Sanitat. S'estableix com a finalitat la millora i l'especialització, en l'àmbit de la informàtica sanitària, de llicenciats o enginyers en informàtica o enginyers de telecomunicacions que hagen acabat els estudis en els últims tres anys i d'estudiants dels dos últims cursos d'ambdues titulacions.
  
Segona. Nombre de beques i requisits dels sol·licitants
  
Es convoquen tres beques destinades a llicenciats o enginyers en informàtica o enginyers de telecomunicacions que hagen acabat els estudis en els últims tres anys, i a estudiants dels dos últims cursos d'ambdues titulacions. Es valoraran les sol·licituds dels aspirants que en el transcurs dels seus estudis hagen impartit alguna assignatura relacionada amb la informàtica mèdica.
  
Tercera. Dotació, durada i pagament de les beques
  
La dotació de la beca és de 110.000 pessetes brutes mensuals. L'import total de cada una de les beques convocades és d'1.320.000 pessetes per a l'exercici econòmic del 2000.
  
El període de gaudi de la beca s'iniciarà l'1 de gener del 2000 i acabarà el 31 de desembre del 2000. No obstant això, el període esmentat podrà prorrogar-se a l'exercici del 20588 i fins al màxim de 12 mesos, inclòs el període de pròrroga, sempre que hi haja consignació pressupostària en l'exercici del 2001.
  
L'import de la beca es pagarà mensualment, amb la certificació del secretari general de la Conselleria de Sanitat com a resultat de l'informe del cap de l'Àrea d'Informàtica referit a la bona marxa de l'activitat que és objecte de la beca.
  
Quarta. Titulació exigida
  
Els aspirants hauran d'estar fent algun dels dos últims cursos de la llicenciatura en informàtica o en enginyeria de telecomunicacions, o haver acabat aquests estudis en els últims tres anys, en el moment de l'acabament del termini de presentació de les sol·licituds.
  
Cinquena. Formalització de les sol·licituds
  
Els impresos de sol·licitud (annex II) estaran a disposició de les persones interessades en el Registre General de la Conselleria de Sanitat (c/ del misser Mascó, núm. 31 de València). Els candidats hauran de presentar-lo en el Registre General mateix o de tramitar-lo per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant una fotocòpia compulsada del DNI a la documentació següent, :
  
a. Currículum, amb una indicació breu de l'experiència professional i la duració de cada contracte, en què es faran constar les dades personals, la data i el lloc de naixement, l'adreça actual, el telèfon i una foto de carnet del sol·licitant.
  
b. Documentació acreditativa d'estar fent algun dels dos últims cursos de la llicenciatura, o el títol de llicenciat exigit en la convocatòria.
  
c. Certificat de l'expedient acadèmic.
  
d. Declaració jurada de no tenir concedida cap altra beca o ajuda per a la mateixa o similar activitat i estar al corrent de les obligacions fiscals.
  
e. Qualssevol altres documents que acrediten la possessió de títols, cursos, conferències, mèrits docents, d'investigació o professionals que s'al·leguen. Per a la baremació es requeriran certificats oficials.
  
f. Experiència demostrables en el coneixement específic de les ferramentes i entorns de treball requerits en algun dels projectes objecte de la beca.
  
Sisena. Termini de presentació de les sol·licituds
  
El termini de presentació de les sol·licituds serà de 15 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
Setena. Selecció
  
Per a l'examen de les sol·licituds de beca es constituirà una comissió avaluadora, que elaborarà les propostes d'adjudicació en un termini d'un mes des de l'acabament del termini de la presentació de les sol·licituds. La comissió esmentada estarà composta pels membres següents:
  
- El secretari general administratiu de la Conselleria de Sanitat.
  
- El cap de l'Àrea d'Informàtica.
  
- La cap del Servei d'Informàtica.
  
- El cap del Servei de Sistemes d'Informació.
  
- La cap de la Unitat de Comunicacions.
  
La Conselleria de Sanitat es reserva la facultat de deixar deserta totalment o parcial l'adjudicació de les beques convocades, i també la d'interpretar el contingut d'aquestes bases.
  
La selecció dels becaris la donarà la puntuació obtinguda per l'aplicació del barem següent:
  
A. Coneixements del valencià: fins al màxim d'1 punt, segons els nivells establits per la Junta Qualificadora de Coneixements de Valencià a partir d'aquesta escala:
  
- Nivell oral: 0,25 punts
  
- Nivell elemental: 0,5 punts
  
- Nivell mitjà: 0,75 punts
  
- Nivell superior: 1 punt
  
B. Coneixement d'altres idiomes comunitaris: fins a 1 punt.
  
C. Expedient acadèmic: es valorarà en relació a la qualificació mitjana, de 0 a 2 punts.
  
D. Realització de cursos de postgrau, màsters, seminaris i altres cursos relacionats amb l'objecte de la beca que s'adjunten: fins a 1 punt.
  
E. Experiència laboral en temes relacionats amb l'objecte de la convocatòria: altres beques i treballs d'investigació, experiència en treballs informàtics, publicacions: fins a 2 punts.
  
F. Experiència en el coneixement específic de les ferramentes base dels projectes: fins a 1 punt.
  
G. Entrevista: fins al màxim de 2 punts. En l'entrevista es valorarà l'experiència professional i els coneixements de l'administració autonòmica i sanitària.
  
La comissió avaluadora es reserva el dret de convocar a l'entrevista un grup seleccionat de sol·licitants d'acord amb una puntuació mínima establida per la comissió i obtinguda com a mitjana de l'efectuada després de l'aplicació de la baremació dels punts A, B, C, D, E i F anteriors.
  
En acabat el procés selectiu, la comissió elaborarà una relació provisional de beneficiaris i una borsa de reserva per ordre de prioritat, segons la puntuació obtinguda, per cobrir les vacants que puguen produir-se per renúncia o abandonament. Aquesta relació es publicarà en el web i en el tauler d'anuncis de la Conselleria de Sanitat en data anterior a l'acabament del termini d'un mes des de la finalització del termini de presentació de sol·licituds.
  
Després d'aquesta data, es fixarà un període de 7 dies naturals perquè les persones interessades puguen plantejar al·legacions, aclariments, abandonaments o renúncies. Una vegada transcorregut, es publicarà en el web i en el tauler d'anuncis de la Conselleria de Sanitat, una relació definitiva per a la concessió de les beques i una borsa de reserva per a cobrir noves vacants que pogueren produir-se.
  
Vuitena. Concessió
  
Les beques s'adjudicaran mitjançant una resolució del conseller de Sanitat feta a la vista de la proposta de la comissió avaluadora, en el termini màxim de dos mesos a partir de l'endemà de l'acabament del termini de la presentació de les sol·licituds. Si no es resol l'adjudicació dins del termini establit, es produirà l'efecte de la desestimació presumpta de les sol·licituds presentades.
  
La resolució de concessió es notificarà a les persones interessades i serà publicada en el Diari Oficial de la Generalitat Valenciana.
  
Novena. Inici de la beca
  
Després de la publicació de la llista definitiva i de la notificació a les persones interessades, el desenvolupament dels treballs objecte de la beca podran ser iniciats en la data proposada per la comissió avaluadora si es tracta d'una data posterior a la indicada en l'apartat 3 del present annex.
  
Deu. Obligacions, incidències i tutoria dels becaris
  
La beca és incompatible amb qualsevol altra o amb qualsevol ajuda que puga concedir-se per la mateixa activitat o una de similar. La infracció d'aquesta regla deixarà sense efecte la beca.
  
La condició de becari no genera cap relació administrativa ni laboral amb la Generalitat Valenciana.
  
Els becaris, si és el cas, hauran de presentar la documentació acreditativa del compliment de les seues obligacions fiscals i amb la Seguretat Social, i a més la documentació acreditativa de tenir cobertura sanitària.
  
El conseller de Sanitat resoldrà les incidències que es produïsquen durant el període de gaudi de les beques i podrà deixar-les sense efecte, prèvia audiència de la persona interessada, en el cas d'incompliment de les obligacions per part del becari o quan no fera l'activitat que haguera motivat la concessió o deixara de tenir els requisits exigits.
  
El cap de l'Àrea d'Informàtica ordenarà les activitats i establirà la dedicació dels becaris segons els criteris dels seus propis serveis i mitjans.
  
Davant les incidències, renúncies, abandonaments o incompliments que deixen vacant alguna de les tres beques, es cobriran segons l'ordre establit en la borsa de reserva que resulte del procés de selecció.
  
Annex II
  
(Nom i cognoms)?, amb domicili a ..., carrer ?, núm. ??, amb DNI núm. ?, expedit a ?, data ?, telèfon ?, en el meu nom, coneixent l'ordre publicada en el Diari Oficial de la Generalitat Valenciana núm. ?, de data ?, per la qual la Conselleria de Sanitat convoca tres beques per a la realització de pràctiques professionals a la Conselleria de Sanitat, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en el cas de ser adjudicatari, declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
- Fotocòpia compulsada del DNI
  
- Currículum i certificacions que avalen l'experiència professional de la persona interessada.
  
- Certificat d'estar fent un dels tres últims cursos de la carrera o titulació compulsada de la llicenciatura.
  
- Declaració jurada de no tenir cap altra beca o ajuda que puga concedir-se per la mateixa activitat o per una de similar.
  
- Altres documents que acrediten la possessió de títols, cursos, seminaris, conferències, mèrits docents, d'investigació, etc., o professionals que s'adjunten.
  
SOL·LICITE
  
Una beca en les condicions que estableix l'Ordre d'11 d'octubre de 1999, de la Conselleria de Sanitat.
  
València, ?- de ??????.- de 1999
  
Firma de la persona interessada
  
ÀREA D'INFORMÀTICA DE LA CONSELLERIA DE SANITAT
  
Annex III
  
Projecte 1
  
Descripció: configuració i optimació de les bases de dades corporatives de la Conselleria de Sanitat del Servei de Sistemes d'Informació.
  
Justificació: estudi de les eines d'optimació i de la plataforma concreta amb l'objectiu de definir una configuració de les bases de dades i del sistema que siga òptima tant per a aplicacions OLAP com DWAP.
  
Plataforma: Unix DGUX sobre Aviion 25168, Oracle 7 com a SGBD.
  
Lloc de realització: Servei de Sistemes d'Informació en el Centre d'Informàtica de la Conselleria de Sanitat.
  
Tasques:
  
- Exploració de les eines a utilitzar: Oracle Server, Tívoli, OEM with Diagnostics Pack, OEM with Tuning Pack.
  
- Definició de paràmetres a optimar i objectius a assolir.
  
- Configuració i documentació del nou entorn.
  
Projecte 2
  
Descripció: suport tècnic a l'entorn operatiu del projecte INFOMED.
  
Justificació: el projecte INFOMED té com a objectiu possibilitar la consulta d'imatges radiològiques entre especialistes ubicats en dependències físiques distintes. Amb això s'aconseguiria de millorar la qualitat diagnòstica, permetent l'intercanvi en temps real de comentaris sobre tals imatges per part dels facultatius. Aquesta experiència està implantant-se a l'Hospital Doctor Peset de València. La informació clínica i imatge radiològica es distribueix dins del mateix departament de Radiodiagnòstic (àmbit departamental), així com entre aquest departament i la resta dels departaments de l'hospital i del seu centre d'especialitats (àmbit hospitalari). També es fan intercanvis d'imatge radiològica entre l'hospital i els departaments de la seua àrea sanitària, en particular amb el Centre de Salut Fonteta de Sant Lluís per al programa de cribratge (screening) de càncer de mama, i entre departaments de diferents hospitals (Hospital de Requena).
  
Lloc de realització: Unitat d'Informàtica de l'Hospital Doctor Peset de València.
  
Tasques:
  
- Assessorament als usuaris d'INFOMED en l'ús del sistema.
  
- Suport tècnic a la instal·lació.
  
- Estudi de requeriments de millora del sistema per part dels usuaris.
  
- Anàlisi i disseny dels requeriments.
  
- Estudi de connexió amb altres sistemes d'informació (història clínica en els centres de salut d'Atenció Primària, Sistema d'Informació Poblacional, ?).
  
Projecte 3
  
Descripció: Mecanismes de Seguretat Internet
  
Justificació: Les tasques a se centren principalment a aconseguir transmissions segures entre Internet i els servidors en la xarxa Arterias de la Conselleria de Sanitat. Es pretén plantejar igualment un entorn web corporatiu segur tant en els seus enllaços a bases de dades amb informació sensible per a l'organització com en sistemes operatius i productes web.